
			,,Az ember természete olyan, hogy nem tiszteli az elesetteket, de képes szánni őket. Ez sem tart azonban sokáig, ha nem látja jelét az erő közeli visszatérésének.”

			


			Frederick Douglass

			

		

	
		
			

			Köszönetnyilvánítás

			Ez a regény merőben más, durvább, mint amit eddig írtam. Kikívánkozott belőlem, és én azért írom ki magamból a történeteket, hogy csend legyen a fejemben és az érzéseim is rendeződjenek. Bár ez sosem áll fenn tartósan, így mindig jöhet a következő iromány.

			A legnagyobb hálával tartozom nektek Kedves Olvasóim, hogy elolvassátok. Köszönöm szépen! Imádlak Benneteket!

			Drága Király Bernadett! Köszönöm szépen nektek, hogy segítettetek az észrevételeitekkel, javaslataitokkal.

			Szandi, életmentő műtétet hajtottál végre a korrektúrával, ami egy kicsit több is volt annál. Köszönöm szépen! Élvezet volt veled a munka. És annak különösen örülök, hogy tetszett neked a regény.

			Gyermekeim, köszönöm nektek, hogy megértőek vagytok! Szívem, nélküled lehet, hogy éhen haltam volna. Köszönöm, hogy elém teszed a kaját, a kávét, amikor elmerülök a történetekben, mert olyankor teljesen elfeledkezem a szükségleteimről is. Szeretlek Benneteket!

			

		

	
		
			Vannak jegyek, amelyek egyeznek a valósággal, a táj, a vár leírása. Viszont a román maffia világa leginkább kitalált elemeket tartalmaz.

		

	
		
			

		

	
		
			

			Prológus

			


			A fiók mélyén lapuló telefon éles csipogása tölti be a szobát, és a férfi ujjai úgy kapnak utána, mintha a sorsát tartaná a kezében. Arra számít, ma este végre megkapja a hőn áhított nőt. Lassan fél éve írogatnak egymásnak, és nem rajta múlt, hogy eddig nem találkoztak.

			


			Mit csinálsz? Én magamat simogatom, és rád gondolok közben – áll az üzenetben.

			


			A nő egy képet is csatolt a puncijáról, ami kívánatosan csillog a vágyától. Az elmúlt hetekben szextingeltek, csoda, hogy a férfinek nem durrant szét a töke a sóvárgástól. Megszorítja a telefonját, aztán lazít a fogáson, attól tart, a végén szétmorzsolja, de nem akarja elodázni a választ, mert képtelen volt önuralmat erőltetni magára.

			Lehúzza az öltönynadrág cipzárját, és előrántja félig merev farkát. Megnyalja a tenyerét, benedvesíti a makkját, és húzogatni kezdi a bőrt a szerszámán.

			Megnyitja a nő profilját, és rákattint a fotójára. Hosszú, derékig érő, sötétbarna haj keretezi ovális arcát, hatalmas, zöld szemmel és formás, csókra termett ajkakkal áldotta meg a sors. Milyen jól mutatna benne a farkam – gondolja a férfi. A nő telt idomait a csipkefelső takarja, ami alig hagy bármit a képzeletre.

			A férfi keze gyorsabban mozog, a hüvelykujjával a következő képre húz. Itt a nő fürdőruhában áll, háttal a kamerának. A férfi nem hagyja abba az önkielégítést, végigvezeti a tekintetét a napbarnított, izmos testén, a hívogatóan domborodó fenekén.

			Visszakattint a privát üzenetekre, mert ott több képet láthat. A nő nem sokat árult el magáról, és nem készít minden héten új szelfit, mint sokan mások. Pont ezzel a titokzatossággal fogta meg őt. Aztán szépen lassan megnyíltak egymás előtt. Pedig a férfi korábban sosem küldözgetett senkinek képeket magáról. Amikor megtalálta a megfelelő jelöltet, megbeszéltek egy találkozót, és ennyi volt.

			Ránagyít a legfrissebb képre. Elégedett mordulás szakad fel belőle a nő puncija láttán. Az a fajta szépség, amit a legszívesebben felfalna, mielőtt belemártaná a farkát. A férfi kamerára állítja a telefonját, és felveszi, ahogy az asztalára élvez.

			


			Az utolsó cseppig mind a tiéd. Ne kéresd magad, találkozzunk!

			


			Csak egyszer kerüljön a kezei közé ez a bestia, akkor neki befellegzett. Megkapja a magáét, mert képes volt ilyen sokáig húzni az agyát. A férfinak nem kell sokáig várnia a válaszra.

			


			

			Ma este 19 órakor a Strada Pridvorolui Dante autómosó parkolójában várlak.

			


			A férfi hatalmas mosollyal az arcán teszi el a mobilt, úgy érzi magát, mint egy tini, alig várja ezt az első, és egyben utolsó találkozást.

			Letakarítja az asztalát, kényelmesen hátradől a fekete bőrfotelban. Többször átpörög a fejében, miképpen fogja kicsinálni a nőt. Erősen rámarkol a cirádás karfára, teljesen elfehérednek az ujjai.

			Feláll, elhalad a vörös színű Chesterfield kanapé mellett, egyenesen a bárszekrényhez. Végigsiklik a tekintete az alkoholok gazdag választékán, de végül az Aqua Carpatica ásványvízért nyúl. Nem kockáztatja meg az ittas vezetést. Bár a kapcsolatai elég jók, biztosan el tudná intézni, viszont minek kísérteni az ördögöt?

			Miután iszik, visszamegy az íróasztalához, a karórájára pillant. Még van három óra a találkozóig, azonban képtelen másra koncentrálni, a nő jár az eszében.

			Nagyot sóhajt, az asztali telefonján a titkárnőjét hívja.

			– Igen, uram? – hallatszik a készüléken keresztül Anca segítőkész hangja.

			– Mondja le a maradék ügyfelet a mai napra. Hazamegyek.

			– Rendben!

			Soha, de soha nem hagyta még el hét óránál előbb az irodáját.

			A férfi hamarabb megérkezik a helyszínre, mégpedig egyedül, nem sofőrrel. A legjelentéktelenebbnek tűnő autójával érkezett. Nincs szüksége aranyásó ribancokra, előfordult, hogy rá akartak bizonyítani egy gyereket, holott nemzőképtelen. Végső soron megnyerte a pert, de nem lenne kedve újabb tortúrához.

			A kormányon dobol az ujjaival. Ránéz a karórájára, a nő húsz perce késik. A férfi a fogát csikorgatja, egyre idegesebb, attól tart, felültették.

			– Helló! – köszön be egy csábítóan mély tónusú női hang a túloldalon.

			A férfi a lehúzott ablak felé fordul. Elakad a lélegzete a látványtól. A nő nem visel sminket, sokkal gyönyörűbb, mint a képeken. Aztán a férfi tekintete tovasiklik a hatalmas keblekre.

			– Szabad? – tekintetével az anyósülés felé jelez.

			– Csak tessék – köszörüli meg a torkát a férfi.

			A nő beül mellé, majd szokatlan nyugalommal csukja be maga mögött az ajtót. A tekintete egy pillanatra végigsiklik a férfin, mintha felmérné.

			A bátorsága egy pillanatra elgondolkodtatja a férfit. Tele van a világ veszélyes alakokkal. Ő már csak tudja, hiszen egy közülük.

			A nő rövid bőrszoknyája feljebb csúszik hosszú combján, amitől a férfi elveszti minden önuralmát. Egy pillanatig csak bámulja. Fél éve erre a találkozásra vár. Felmordul. Megragadja a nő hosszú haját, a kezére tekeri, aztán mélyen a szemébe néz. A nő formás ajkai szétnyílnak, a tekintetében nem lát ellenkezést.

			A férfi nem késlekedik, lecsap a szájára. Beindítja a bársonyosan puha ajkak vad játéka, csókjának édes íze kellemesen árad szét a nyelvén. A férfi keze lassan elindul a keblek felé. Tenyerébe fogja a telt idomokat, végigsimogatja feszes testét. Ujjaival egészen a szoknya alá férkőzik. Bugyin keresztül megérzi a nedvességét, ezért sietősen elhúzza az útjából a fehérneműt.

			A nő szélesebbre tárja a lábát, hogy könnyebben hozzáférjen. A férfi ujjai gond nélkül csúszkálnak a csupasz puncin, aztán jó mélyen belemártja. A nő felnyög, majd hirtelen elhúzódik. A férfi hagyja, legalábbis egyelőre.

			Oldalra döntött fejjel, kérdő tekintettel néz rá.

			– Tudok egy… – A nő megköszörüli a torkát, aztán folytatja: – Tudok egy jó helyet, elnavigállak.

			A férfinak kevésbé tetszik ez az ötlet.

			– Vegyünk ki egy hotelszobát a közelben.

			– Van egy házam az erdő mélyén, senki nem fog minket zavarni. Kérlek! – simogatja meg a nő a férfi ágyékát.

			– Induljunk! – mondja a férfi.

			Kaján vigyora még néhány másodpercig ott marad az arcán, majd beindítja az autót, és elhajtanak.

			1. fejezet

			Mara

			Megragadom a fekete rácsokat. A hideg fém áthűti a tenyeremet.

			Zeno végre felébred, egyenesen rám néz. Jóleső borzongás fut át rajtam a zöld szemétől. Azonnal haragra gerjedek magamra. Nem azért raboltam el ezt a férfit, hogy vonzónak találjam.

			A szája sarkában önelégült mosoly jelenik meg, és a puncim áruló módon lüktetni kezd. Összeszorítom a lábam, így próbálok enyhíteni a vágyamon. Mégis mi történik velem? Soha senki nem volt rám hatással, főleg nem az interneten megismert pasik. Akárcsak ő, én is az interneten találom meg a következő célpontjaimat.

			Körbenéz, arcáról lefagy a mosoly, amikor tudatosul benne, hol van. Meglepően gyorsan talpra szökken ahhoz képest, hogy erős altatót kapott. Egy fölényes mosollyal a száján felém lépked. Elfintorodom. Helyben vagyunk. Ezek a kis pöcsök azt hiszik, övék minden, csak mert gazdagok.

			Fölém tornyosul. Magas nő vagyok, mégis legalább egy fejjel fölém magasodik.

			Elengedem a rácsot, mert kétségtelen, hogy épp olyan erős, amilyennek látszik.

			Az embereim megszabadították a ruháitól. Nem bírom megállni, végignézem meztelen testét. Megakad a szemem ernyedt farkán. Visszaszívom az iménti kis pöcs jelzőt.

			Megnyalom a szám, mire észbe kapok, és erővel az arcára tapasztom a tekintetem.

			– Hol vagyok? És mit akartok tőlem? – kérdezi Zeno cinikusan.

			Figyelmen kívül hagyom a kérdését.

			Oldalra döntött fejjel tanulmányoz. Úgy érzem magam, mintha én lennék bezárva, nem pedig ő. Áthatóan fürkészi a testem, ahogy én is őt az imént.

			– Tetszik a látvány? Gyere be hozzám, vagy félsz tőlem? Nem harapok, csak ha te is akarod. – Baljós nevetése visszhangzik a félhomályos helyiségben.

			Tetten ért, ami miatt még inkább haragszom rá. Ökölbe szorul a kezem. Zavarba ejtő a magabiztossága.

			– Őrök! – kiáltok.

			A kőfalak visszaverik csípős hangomat, ettől felocsudok. Hiszen ő a fogoly, én a fogvatartó – emlékeztetem magam.

			Megfordulok, a tekintetem lassan vándorol végig a falakon elhelyezett tárgyakon. Különböző ostorok, szíjak díszelegnek katonás sorrendben. Végül az egyik nádpálcára esik a választásom.

			Három emberem sétál le komótosan a lépcsőn. Tobias mind közül a legaljasabb, ezért szeretem annyira. Egymásra mosolygunk, amikor rájön, mire készülök.

			– Fogjátok le! – parancsolom.

			Kinyitják a cellaajtót, de ahelyett, hogy Zeno hátrálna, alapállásba helyezkedik. Meglepetten vonom fel a szemöldököm. Úgy tűnik, talán jártas a harcművészetben.

			Az embereim belépnek hozzá. Szóra nyitom a szám, hogy figyelmeztessem őket, óvatosak legyenek. Zeno rendkívüli gyorsasággal mozdul. Egy jobb egyenes telibe találja a hozzá legközelebb álló őrt. A férfi hátratántorodik, majd összecsuklik.

			A második őr megpróbálja hátulról lefogni, de Zeno fél fordulattal kibújik a szorításból. Könyöke a bordák közé vágódik. A férfi fájdalmasan felnyög. A következő pillanatban Zeno ökle erőteljesen csattan az állán, és egy rúgással őt is a földre juttatja.

			A harmadik emberem már óvatosabban közelít, mégis késő. Zeno elkapja a karját, kicsavarja, majd teljes erejéből a kőfalnak löki. A tompa puffanás végigvisszhangzik a cellában.

			Ijedten csapok rá a mögöttem lévő piros gombra. A szirénák élesen hasítanak a földalatti járat nyirkos levegőjébe, elnyomják az előttem zajló dulakodás hangjait. Közben Zeno Tobiason ül, a nyakát szorongatja. Meg sem lepődök rajta, hogy őt is sikerült legyőznie.

			Zeno felnéz rám, egyenesen a szemembe, de közben nem ereszti el az emberem nyakát. Tobias már nem küzd ellene. Elájult vagy meghalt. Zeno gúnyos mosolyra húzza a száját.

			

			Megborzongok. Ki ez a férfi? Ettől a tekintettől és a nyers erőtől a puncim áruló módon bizseregni kezd, de megacélozom magam, és elnyomom az érzést.

			– Remélem, nem ezek voltak a legkeményebb embereid – pattan fel mosolyogva, majd elindul felém.

			Önkéntelenül hátrálok pár lépést a falig. A szívem hevesen ver, ahogy fenyegetően közeledik felém. Nem hagyhatom, hogy megfélemlítsen.

			Markom szorosabban zárul a nádpálca köré, megvetem a lábam, ellököm magam a faltól.

			Zeno egy karnyújtásnyira megtorpan előttem, oldalra dönti a fejét, a szemében megvillan a vágy.

			– Mi a célod velem? Halálra szopni? Lásd, milyen önfeláldozó vagyok, egy ilyen lehetőségnek önszántamból is alávetem magam.

			Felidegesít ez a gőgös seggfej. Az első ütéstől, amit a lábára mérek, a szeme elkerekedik. Gondolatban elismerően vállon veregetem magam. Ismét lesújtok a combjára, azután egy rúgással ágyékon találom.

			Felkiált.

			Elmosolyodom, nem késlekedem, újabb ütést akarok bevinni, viszont azelőtt ellöki a kezem, mielőtt a testén landolna az öklöm. Egy mozdulattal elkapja mindkét csuklómat, majd a falnak veti a hátam. A levegő hangos sóhajjal szakad ki a tüdőmből. Egyre erősebben csavarja a csuklóm, a szúró fájdalomtól eleresztem a pálcát, de ezután sem lazít a szorításon.

			Felszisszenek.

			– Maradj nyugton! – Az utasítás szenvtelenül hangzik a szájából, de még csak fel sem emelte a hangját.

			

			Feltétlen engedelmességre számít. Nekem viszont ennyi épp elég, hogy megmutassam, nem olyan ember vagyok, akihez szokott. Még inkább ficergek, ám a szorítás annyira erős, hogy csak egy kevés kell hozzá, és eltöri a kezem. És tudom, nem kímélne, képes lenne rá.

			Összeszorított szájjal hagyom abba a próbálkozást, miután rögtön enyhül a fogás.

			Zeno szemmagasságig lehajol, enyhe fűszeres, füstös illata kéretlenül körülölel. A számon veszem a levegőt, mert nem akarom ilyen közel érezni.

			– Rossz kislány vagy, megérdemelnéd, hogy feldugjam neked azt a pálcát – suttogja. – Aztán addig basszalak, amíg el nem ájulsz!

			Meleg lehelete az arcomat simogatja. Zihálásunk egybeolvad. A külvilág teljesen megszűnik körülöttünk.

			Behunyom a szemem egy pillanatra, felizgat, amit mond. A számra rebben a pillantása. Meg akar csókolni, és megrémít, hogy nem ellenkeznék.

			Mielőtt birtokba vehetné az ajkaimat, váratlanul összeesik. Zavartan pislogok. Zeno testén tompán puffan a gumibot.

			– Jól vagy, Mara? Nem bántott? – kérdezi az egyik őr.

			Megköszörülöm a torkom.

			– I-igen – dadogom.

			Mi volt ez? Úgy viselkedtem, mint egy gyenge kislány. Felpillantok a folyosó sarkába elhelyezett kamerára. Ludmila előbb-utóbb látni fogja a felvételt.

			

			– Jól vagyok! – mondom immár összeszedve magamat.

			Néhány őr kivonszolja az eszméletlen embereimet.

			– Ha még élnek, vigyétek őket az orvosi szobába – parancsolom.

			Zeno testén szakadatlanul záporoznak az ütések. Valamennyi a fejét is eltalálja, pedig magzatpózban fekszik, karjával próbálja védeni a fejét. Rúgásokat és szitkozódásokat is kénytelen elszenvedni.

			– Elég volt! – A hangom ezúttal határozottan cseng.

			Az őrök bevonszolják Zenót a cellájába.

			Lehajolok a pálcáért, emelt fővel lépdelek be a helyiségbe. Fekete tűsarkú cipőm kopog a kemény járólapon. Zeno mozdulatlanul fekszik a matracon, mellkasa lassan emelkedik és süllyed. Véres az arca, az egyik szeme feldagadt. Elönt a méreg, amiért szétverték az arcát.

			– Idióták! Tönkreteszitek az árut! – rivallok rájuk.

			– Bocsánat, amikor megláttuk a többieket kiütve és téged sarokba szorítva, nem gondoltunk erre – mondja Konrad, az egyik emberem lehajtott fejjel.

			Igazuk van, nem hibáztathatom őket, hiszen ugyanígy cselekedtem volna.

			– Legközelebb jobban figyeljetek, mert ha maradandó sérülést szenved, akkor kifizetitek az árát. Értettétek?

			– Igen! – harsogják szinte egyszerre.

			– Fordítsátok hasra, és fogjátok le, ne tudjon szabadulni.

			Zeno felnyög, mialatt az embereim megfordítják, lefogják a kezét és a lábát.

			– Hallasz? – hajolok a füléhez.

			– Minden szavadat. Szóval, Marának hívnak.

			– Te is hazudtál nekem, Zeno! – hangsúlyozom a nevét.

			Egy pillanatra meglepődik, mert az igazi nevén szólítom. Zeno Alexnak adta ki magát, így ismerkedett össze velem. Nem rabolunk el senkit anélkül, hogy alaposan utánajárnánk.

			Pökhendi vigyorra húzza a száját.

			– Mikor dugunk végre?

			Hihetetlen, hogy még mindig van kedve viccelődni. A kezem ökölbe szorul, fújtatva pillantok fel a kamerára, amely hangot és képet is vesz.

			Az embereim újra ütni kezdik.

			– Ők a keményebb embereim. Megfelelőnek találod, vagy kérsz még? – mosolyodom el.

			– Nem rosszak. – Felnyög. – De te sokkal nagyobbat ütsz náluk.

			Felszisszenek. Ezt az öntelt viselkedést mihamarabb le kell törni. Körbenézek a cellában. A tekintetem megakad a kezemben tartott nádpálcán. Hirtelen támadt ötletemtől elmosolyodom. Megszorítom a pálcát, széthúzom a seggét.

			– Mi a faszt csinálsz? – üvölti kétségbeesetten.

			Mozgolódni kezd, ahogy megérzi a pálcát a fenekénél.

			– Ó, hát gondoltam, szívesen kipróbálnád – mondom ártatlanul.

			Ráköpök a seggére, ezután lassan feldugom neki a pálcát.

			Felhördül. Az embereim röhögnek rajta.

			– Te kibaszott kurva! – kiáltja dühösen.

			Kicsit megmozgatom a pálcát a fenekében, aztán megtorpanok. Most először különös hidegséget érzek elhatalmasodni magamban. Ennél sokkal durvább dolgot is csináltam, de ilyet még nem tapasztaltam.

			Kirántom belőle a pálcát, és a földre dobom.

			– Mi legyen vele? – mutat Zenóra az egyik emberem.

			– Láthatóan teljesen jól van, nem kell neki orvos. Kössétek ki, és hagyjátok így.

			Elindulok a lépcsőn felfelé. Lerázom magamról ezt a szokatlan érzést, nem állhatok Ludmila elé ilyen zaklatott állapotban. Megigazítom a ruhámat, párszor átfuttatom az ujjaimat összekuszálódott tincseim között.

			A giccses aranycsillárból szúrósan ereszkedik alá a fény, amint becsapom magam után a vasajtót. Eleve utálom a törcsvári kastélyra jellemző, túldíszített berendezést, az én ízlésemnek szemet sértően harsány. Továbbmegyek a tágas, boltíves folyosón. A cipőm sarka belesüllyed a hosszában futó puha, vörös szőnyegbe. A hatalmas ablakokon az éjszakai árnyékok igyekeznek besettenkedni, de a túlméretezett antik csillárok tízméterenként gondoskodnak arról, hogy kint maradjanak. Mindig vonzódtam a sötétséghez. Szívesen lekapcsolnék minden világítást, és beleburkolóznék az éjszakába, mint egy selyemtakaróba.

			Balra fordulok, megállok a gigantikus ajtó előtt. Tekintetem az ajtókeretre kúszik, egészen fel, a faragott angyalokra.

			Nagy levegőt veszek, aztán a rézkopogtatóval bekopogok. Egy szívdobbanásnyi ideig várok, végül a tenyerem a precízen megmunkált kilincsre siklik, és benyitok.

			Ludmila irodája a kastély fényűző jellegéhez hasonlóan szintén arany és vörös színben pompázik.

			– Vártalak. Foglalj helyet! – mutat a vele szemben lévő alacsony székre.

			Szót fogadok, és leülök. Bár egymagasak vagyunk, most mégis felfelé pislogok rá. Még inkább feszélyezve érzem magam előtte. A lábam automatikusan remegni kezd az idegességtől, ezért inkább keresztbe teszem, holott Ludmila nem láthatja a köztünk lévő terjedelmes íróasztalától.

			Ludmila szőke haja kontyba van szedve. Szigorú arca kortalan, ami a botoxnak köszönhető. Leveszi a fekete keretes szemüvegét, feláll, majd a bárszekrényhez lép. A latexruhában karcsú teste korát meghazudtolva domborodik ott, ahol kell. Formás vádliján feszül a bőrcsizmája. Az ötvenes éveiben jár, de simán letagadhatna tíz-tizenöt évet.

			– Gin-tonikot? – mutat az üvegre.

			– Kérek, köszönöm. – Úgy érzem, kell a folyékony bátorság Ludmilához.

			Tölt mindkettőnknek, átnyújtja a poharat, aztán visszaül a székébe.

			Belekortyolok. Jólesik a kesernyés ital.

			– Megnézte a doki Christopher arcát. Sajnos helyrehozhatatlan a kár. Vannak kiképzett harcosaink, akiknek szoktunk küzdelmeket rendezni, de Christopher annak sem jó, mert eleve nem volt meg benne az a spiritusz. Ezután kábé annyi erő maradt benne, mint egy meztelen csigában, miután rátapostak.

			Hajszál híján kiköpöm a gin-tonikot, de nagy nehezen lenyelem, mert Ludmila egyenesen a szemembe néz. Erőt veszek magamon, nem mutatom ki, hogy ez mennyire fáj nekem. Leteszem a poharam az asztalra.

			– Nem én tettem, hanem Tobias…

			– Nem érdekel a magyarázkodás! – förmed rám. – A te felelősséged, te felelsz érte. Ha át akarod venni a helyem, akkor bizonyítsd be, hogy méltó vagy rá.

			Szemében csalódottság tükröződik, lesújtó pillantása a szívembe mar. A szégyen belülről önti el az arcomat, mert igaza van, én szereztem Christophert. Megkaptam az esélyt, és elcsesztem. Semmiképpen sem hibázhatok többet.

			Tekintetem a mögötte lévő monitorokra téved, amelyek a rabokat veszik. Zeno kikötözve fekszik hason, ahogy hagytam, aztán a másik monitoron Christopherre száll a pillantásom. A matracon ül, nem néz fel a kamerába.

			– Most menj, és tedd a dolgod! – kapom a parancsot.

			Bólintok, de Ludmila már nem foglalkozik velem, az asztalán lévő papírokat rendezgeti.

			Felállok, lépnék ki a szobából, amikor a hangja megállít.

			– Ne kelljen megbánnom, hogy felneveltelek!

			Szavai, mint a szögbelövőből a töltetek, úgy furakodnak az agyamba.

			Sóhajtok, majd távozom.

			Még nem jött el az ideje a pihenésnek, noha elég fáradt vagyok.

			Zeno aktája vastagabb volt a legtöbb rabénál. Sikeres ügyvéd, aki még sosem vesztett pert. A nők rajongtak érte, a férfiak tisztelték vagy irigyelték. Az interneten Alexként mutatkozott be, de mire kapcsolatba léptem vele, már minden fontos részletet tudtam róla. Magabiztos, domináns, hozzászokott ahhoz, hogy az emberek engedelmeskednek neki. Talán ezért idegesít ennyire.

			Sietősen szedem a lábam a jól ismert szürke vasajtóhoz. Megragadom a kilincset, bemegyek, és lefelé veszem az irányt a homályba.

			2. fejezet

			Mara

			Többször jártam itt nyolcéves koromig, de azon a napon először önszántamból. Valaki nyitva felejtette az ajtót.

			


			Akkor már rég nem éreztem félelmet, inkább kíváncsi voltam, kellemes izgatottsággal párosulva. A nyirkos levegő a tüdőmre nehezedett, amint megtorpantam a lépcső alján. Szívem vadul vert a mellkasomban, azt zakatolta, menjek el onnan, de a kíváncsiságom felülkerekedett. Jobbra indultam az ütemesen csattanó hangok felé. A kínzókamra ajtaja tárva-nyitva volt, mintha az is csak csalogatna engem. 

			Ludmilát pillantottam meg először, a testén csillogott a lámpafénynél a fekete latexruhája. Egy fakereszthez kötözött férfi hátát és fenekét korbácsolta.

			Tágra nyílt szemmel meredtem rá. A férfi nyögései nem tűntek fájdalmasnak, mégis sajnáltam, mert tudtam, ez abszolút nincs rendjén, nem normális. Én is sokszor voltam megbüntetve, de így még soha.

			– Fáj neki – csúszott ki a számon.

			– Mara, hogy kerültél ide? – zihálta Ludmila.

			Hátrálni kezdtem, féltem a haragjától. Nem akartam a férfi helyére kerülni.

			– Gyere ide, te kis butus, nézd meg szemből! – nevetett fel Ludmila.

			Nem mertem ellenszegülni, ezért nehézkesen elindultam.

			– Nézd, innen tudod, hogy élvezi – mutatott a férfi ágaskodó nemiszervére.

			Persze, akkor fogalmam sem volt arról, mit látok.

			– Most már elég nagy vagy, próbáld ki te is! – nyújtotta felém Ludmila a korbácsot.

			Megráztam a fejem, ijedten hátráltam egy lépést.

			Ludmila arca elsötétült, kegyetlenné váltak a vonásai, a fogát csikorgatta. Tudtam, hogy el kéne szaladnom, de a lábam nem mozdult. Amúgy sem bírtam volna elbújni sehova.

			Ludmila utánam nyúlt, durván megragadta mindkét karom, majd megráncigált. A fogaim összekoccantak.

			– Hálátlan vagy! Elhagyott az apád, nekem is azt kellett volna tennem! – ordította, miközben egy kevés nyál is fröccsent az arcomra.

			– Hazudsz! – bukott ki belőlem.

			Ludmila egy pillanatra megmerevedett.

			– Tessék?

			– Apa nem hagyott volna itt engem!

			A következő pofon akkora erővel csattant az arcomon, hogy a földre estem.

			– Soha többé ne mondd ki ezt! – sziszegte.

			– Saj… Sajnálom – bőgtem.

			– Hogy fogod átvenni a helyem, te puhány? Csalódtam benned!

			Ismét felpofozott, majd letépte rólam a pulóveremet. Többször lesújtott rám a korbáccsal.

			Fájdalom cikázott keresztül a mellkasomon. Magam elé emeltem a kezem, hogy védjem a testem. Hátat fordítottam neki, de sorozatosan csapódtak rám a gyötrelmes ütések. Olyan érzésem volt, mintha egy gyors mozdulattal lepattogtatná a bőrömet rólam. Arra vágytam, hogy minél előbb töltse ki a dühét rajtam, és hagyja abba.

			– Kérlek, ne! – könyörögtem zokogva.

			Ludmila jó adag ütés után végre megállt. Megigazította a ruháját, miközben úgy nézett le rám, mint egy darab szarra.

			– Kuss legyen! Ne nyafogj, tedd végre a dolgod. Légy hasznos! – nyomta a kezembe a korbácsot.

			Szipogtam. Remegett a kezem, ami az egész testemre kiterjedt. Nyeltem egyet, a pofontól felrepedt a szám. Vasíz terjedt szét a nyelvemen. Elfintorodtam. A hátamba hasogató nyers, elviselhetetlen fájdalom lüktetett. Letöröltem a könnyeimet. A férfi mögé álltam, a fejem fölé emeltem a korbácsot, utána a hátára ütöttem.

			– Ez az, nagyon ügyes vagy! – vigyorgott Ludmila.

			Meghökkentem. Ludmila sosem dicsért engem, hiába igyekeztem a suliból jó jegyeket hozni, az sem érdekelte. A szívem hatalmasat dobbant, elképesztően jólesett a dicséret. Még azt is elfelejtettem, hogy a hátam sajgott az iménti korbácsolástól.

			Végre figyelt rám.

			Újra lecsaptam a férfira.

			– Nem gondoltam volna, hogy ilyen is tudsz lenni – lelkendezett Ludmila.

			Minél inkább elismert, annál jobban nőtt az erőm és az önbizalmam. Aztán belejöttem, és egyre nagyobbakat ütöttem. Ludmila egyre büszkébb lett rám.

			

			


			A hegy gyomrában magamhoz intem Konradot. Elsétálok Zeno mellett, egy pillantásra sem méltatom. Némely rab nyöszörög, mások ordítanak a fájdalomtól.

			Én könyörögtem ki Ludmilától a lehetőséget, mert bizonyítani akartam, hogy teljesen egyedül is be tudok törni valakit. Többre vagyok képes a kínzásnál és gyilkolásnál, erre tessék, Christopher elrontott mindent.

			Még három cella mellett megyünk el Konraddal, aztán megérkezünk. Leakasztom a kulcsot a falról, majd belépünk. Christopher nem fog ellenállni, mert kezesebb, mint egy bárány.

			– Úrnőm! – pattan fel a matracról, végül lehajtott fejjel négykézlábra ereszkedik.

			Nem értem, valaha hogyan találhattam szexinek.

			– Nézz rám!

			Christopher felemeli a fejét. Sok mindent láttam eddig, de ettől a látványtól kiráz a hideg. Az arca egyik fele elsőfokú égési sérülést szenvedett, egészen a fejtetőig. Az állkapcsa hátborzongató szögben áll, arca másik oldalán széles sávban halad át a varrat a szájától a füléig, groteszk külsőt kölcsönözve neki.

			Tobias, mit tettél vele? El kell beszélgetnem vele.

			Emlékszem, nyolcéves korom után Ludmila mindenbe bevont. Egyik alkalommal azt mondta, folytassam az áru korbácsolását, mindjárt visszajön.

			


			– Kérlek, engedj el! – zokogott a férfi. – Vár otthon a kislányom, haza akarok menni hozzá.

			Az édesapámra gondoltam, ha ő lenne ilyen helyzetben, miközben én várom haza… Szegény lány, biztos kimondhatatlanul hiányzik neki az apukája.

			– Kérlek, neki egyedül én maradtam. Az édesanyja meghalt – könyörgött tovább.

			Megsajnáltam, és elengedtem.

			Kegyetlenül megütött. A szám felrepedt. A nyelvemen éreztem a vérem fémes ízét. A férfi közben kiszaladt mellettem a nyitott cellaajtón keresztül. Döbbenten néztem utána, nem értettem, miért bántott, hiszen elengedtem. Az árulástól elszorult a torkom. Borzasztóan rosszulesett.

			A férfit az őrök állították meg menekülés közben. Lerugdosták a lépcsőről, megverték, az arcát is elcsúfították, aztán kikötözték. 

			– Miért engedted el? – förmedt rám Ludmila, amikor visszatért.

			Az arcom égett a szégyentől, mert megint csalódást okoztam.

			– Mert azt mondta, van egy lánya, és haza akar menni hozzá – szipogtam halkan.

			– Jaj, szörnyen naiv vagy! Mihainak nincs gyereke. – Végighúzta a kezében tartott hegyes tőrt a férfi oldalán, ezt követően egy hirtelen mozdulattal az oldalába szúrta.

			Összerezzentem.

			– Sajnálom, hazudtam! – üvöltött fel. – De azt mondtad, elengedsz, ha ezt megtesz…

			– Biztosan ellened akar uszítani, ne is hallgassuk tovább a hazugságait.

			Ragasztószalaggal némította el a férfit.

			Szégyen kavargott a gyomromban a hiszékenységem miatt. Ez megerősített abban, hogy Ludmila a családom, akiben feltétel nélkül bízhatok, mert csak jót akar nekem.

			– Most pedig – nyújtotta felém a kést Ludmila – vágd el a torkát, hiszen úgysem jó semmire. Csúnya lett, így pénzt sem hoz a konyhára.

			Rémülten kaptam a fejem Ludmilára, arca szigorú volt, mint mindig. Szúrós tekintetétől levert a víz. Szája kemény vonallá préselődött. Tehát nem viccelt.

			Bizonytalanul a késre pillantottam, majd remegő kézzel vettem el tőle.

			– Ne kíméld! Ez egy árucikk, semmi több. Amit most teszel, nem különbözik a veréstől. Meglásd, hamar belejössz.

			A férfire néztem. Szeme hatalmasra tágult a rémülettől. A fejét rázta, és üvöltött, amennyire a ragasztószalagtól tudott.

			– Tessék, így könnyebb – ragasztotta le Ludmila a szemét is. – Minél mélyebbre szúrsz, annál előbb vége lesz.

			Csak egy tárgy, egy árucikk – mantráztam, miközben erősebben markoltam a kés nyelére. Nagy levegőt vettem, és a torkába szúrtam. Először nem sikerült mélyre, gyenge próbálkozás volt. Kirántottam a kést. A férfi hörgött, mialatt a vér kifolyt a kés hegye mellett. Felkiáltottam, és mélyebbre döftem. A férfi hörgött, én pedig újra lesújtottam, míg végül mozdulatlanná dermedt. Minden csupa vér volt. Nem pusztán a testemet és a ruhámat borította be, hanem a lelkemet is bemocskolta.

			Óvatosan Ludmilára mosolyogtam, és ő végre viszonozta.

			– Látod, megtanultad a ,,szakmát”, úgyhogy jól sült el, hogy elengedted – simogatta meg a fejem büszke csillogással a szemében.

			Christopher valóban nem jó már semmire. Intek, és Konrad kimegy a laptopért, aztán a kezembe adja. A polcra helyezem, bekapcsolom, aztán leülök a matracra.

			– Gyere ide! – utasítom Christophert.

			Elém térdel nekem háttal. Kiegyenesedik. Előrenyúlok, megsimogatom a mellkasát, majd megragadom az ernyedt farkát. Kicsit pumpálom, amitől hamarosan életre kel. Jó, legalább ez még működik, szükség lesz rá.

			– Feküdj hasra a matracon!

			Christopher elhelyezkedik. Konrad gondosan kikötözi. A laptopot úgy irányítom, hogy Christopher jól látszódjon a kamerán. Konraddal kesztyűt és fekete maszkot veszünk fel, ami takarja az arcunkat. A gépen bejelentkezem a dark webre, azután a vörös szobában várakozom. Három kliensünk azonnal csatlakozik hozzánk.

			– Üdvözlöm önöket, hölgyeim és uraim! – köszöntöm őket.

